CELEX: C2005/271/13
Language: fi
Date: 2005-10-29 00:00:00
Title: Yhteisöjen tuomioistuimen tuomio, (ensimmäinen jaosto) 15 päivänä syyskuuta 2005, asiassa C-58/04 (Bundesfinanzhofin esittämä ennakkoratkaisupyyntö): Antje Köhler vastaan Finanzamt Düsseldorf-Nord (Kuudes arvonlisäverodirektiivi — Verollisten liiketoimien toteuttamispaikka — Risteilyaluksella suoritettu tavaroiden luovutus — Yhteisön sisällä suoritettu kuljetus — Verotuksen ulkopuolelle jääminen, kun kyse on pysähtymisestä yhteisön ulkopuolelle — Verotuksen ulkopuolelle jäämisen ulottuvuus)

29.10.2005   
            
            
               FI
            
            
               Euroopan unionin virallinen lehti
            
            
               C 271/7
            
         
      YHTEISÖJEN TUOMIOISTUIMEN TUOMIO,
   (ensimmäinen jaosto)
   15 päivänä syyskuuta 2005,
   asiassa C-58/04 (Bundesfinanzhofin esittämä ennakkoratkaisupyyntö): Antje Köhler vastaan Finanzamt Düsseldorf-Nord (1)
   
   (Kuudes arvonlisäverodirektiivi - Verollisten liiketoimien toteuttamispaikka - Risteilyaluksella suoritettu tavaroiden luovutus - Yhteisön sisällä suoritettu kuljetus - Verotuksen ulkopuolelle jääminen, kun kyse on pysähtymisestä yhteisön ulkopuolelle - Verotuksen ulkopuolelle jäämisen ulottuvuus)
   (2005/C 271/13)
   Oikeudenkäyntikieli: saksa
   Asiassa C-, jossa on kyse EY 234 artiklaan perustuvasta ennakkoratkaisupyynnöstä, jonka Bundesfinanzhof (Saksa) on esittänyt 23.10.2003 tekemällään päätöksellä, joka on saapunut yhteisöjen tuomioistuimeen 11.2.2004, saadakseen tässä kansallisessa tuomioistuimessa vireillä olevassa asiassa Antje Köhler vastaan Finanzamt Düsseldorf-Nord ennakkoratkaisun, yhteisöjen tuomioistuin (ensimmäinen jaosto), toimien kokoonpanossa: jaoston puheenjohtaja P. Jann sekä tuomarit N. Colneric, K. Schiemann (esittelevä tuomari), E. Juhász ja E. Levits, julkisasiamies: M. Poiares Maduro, kirjaaja: johtava hallintovirkamies M. Ferreira, on antanut 15.9.2005 tuomion, jonka tuomiolauselma on seuraava:
   Sellaiset aluksen pysähtymiset kolmansien valtioiden satamissa, joiden yhteydessä matkustajat voivat poistua aluksesta vaikka vain lyhyeksi ajaksi, on katsottava jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY, sellaisena kuin se on muutettuna direktiivin 77/338/ETY muuttamisesta ja toimenpiteistä arvonlisäveron yksinkertaistamiseksi 14 päivänä joulukuuta 1992 annetulla neuvoston direktiivillä 92/111/ETY, 8 artiklan 1 kohdan c alakohdassa tarkoitetuiksi ”pysähtymisiksi yhteisön ulkopuolelle”.
   
      (1)  EUVL C 106, 30.4.2004.